Só lyk stand van damme in GautengRoodeplaatdam (Foto:duanzerwick/Instagram) Damvlakke in Gauteng is vandeesweek effens laer met die aanvang van die reënseisoen in die provinsie. Die damme staan tans gesamentlik op 90,1%. Die persentasie was verlede week 90,4%. Die damme het verlede jaar hierdie tyd op 99,2% gestaan. Buiten Bon Accorddam, wat bestendig gebly het op 101,8% sedert verlede week, het ander damme in Gauteng ŉ effense afname aangemeld. Bon Accorddam het verlede jaar tydens dieselfde tydperk op 103,6% gestaan. Die Rietvleidam staan op 86,0% (ŉ afname ná 86,1% verlede week). In vergelyking met dieselfde periode verlede jaar, het dié dam op 93,4% gestaan. Roodeplaatdam het ook effens gedaal, van 96,3% verlede week tot 96,2% vandeesweek. Dié dam het verlede jaar op 100,2% gestaan. Bronkhorstspruitdam het ook gedaal van 83,5% verlede week tot 83,0% vandeesweek. Die dam het verlede jaar op 99,4% gestaan. Sputnik Ratau, woordvoerder van die departement van water en sanitasie in Gauteng, het sy tevredenheid uitgespreek oor die manier waarop verbruikers in die provinsie hul rol gespeel het om water te bespaar.